Nemec har blitt identifisert som et medlem av en ny generasjon av lovende slovakiske ishockeyspillere, sammen med Slafkovský. Hans gjennombrudd internasjonalt kom under Vinter-OL 2022 hvor han var turneringens yngste spiller og sammen med Slafkovský en av to 17-åringer i den slovakiske troppen. Han noterte seg for én assist på syv kamper og hjalp det slovakiske laget med å vinne bronse, noe som var Slovakias første OL-medalje i ishockey. Han representerte deretter Slovakia ved ishockey-VM 2022 hvor han med sine fem målpoeng (1 mål og 5 assist) var poengkonge blant de slovakiske backene i turneringen.